Hans Johnsen Budal
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Hans Johnsen Budal var en norsk billedhugger fra fjellbygden Budal i Sør-Trøndelag. Hans hovedverk er Kristus på korset, i dag i Trefoldighetskirken i Oslo.
Etter Tegneskolen i Christiania i 1847–1853, studerte han i 1854–1861 ved Kunstakademiet i København, med Jens Adolf Jerichau som professor. Han oppnådde akademiets lille og store sølvmedalje i 1855 og 1856. I 1861 reiste han med statsstipend til Roma for videre studier, og ble der i ti år. Fra 1871 til sin død levde han i Christiania.Budal laget en rekke portrettbyster, som Nasjonalmuseets Karl XV (1872-1875) og Universitet i Oslos Ludvig Martin Cæsar Aubert (1873), og genrepregede statuetter som Nasjonalmuseets En lekekamerat (1860). Han laget flere kopier av antikke byster. Hans kopi av Vatikanmuseenes Unge Augustus (1873) er i dag i universitetsbiblioteket i Georg Sverdrups hus i Oslo Les mer i Store norske leksikon Hans Johnsen Budal i Norsk kunstnerleksikon